**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 22/06/2022**

 **Αριθμ. Πρωτ.: 10552**

**ΑΠΟΣΠΑΣΜΑ**

**Από το πρακτικό της αριθμ. 21ης /2022 ΤΑΚΤΙΚΗΣ Συνεδρίασης**

 **της Οικονομικής Επιτροπής Δήμου Λεβαδέων**

**Αριθμός απόφασης : 188**

**΄Εγκριση Απολογισμού οικονομικού έτους 2020 της Σχολικής Επιτροπής Σχολικών Μονάδων Β/θμιας Εκπαίδευσης.**

Στη Λιβαδειά σήμερα 21η Ιουνίου 2022 ημέρα Τρίτη , ώρα 14.00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Οικονομική Επιτροπή Δήμου Λεβαδέων μετά την από 10269/17-06-2022 έγγραφη πρόσκληση του Προέδρου της (Δημάρχου Λεβαδέων).

 Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν παρόντα έξι (6), ήτοι:

 **ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης 1. Καπλάνης Κωνσταντίνος

2. Αποστόλου Ιωάννης(αν/κό μέλος κ. Μητά Αλέξανδρου) 2.Πούλος Ευάγγελος

3. Καλογρηάς Αθανάσιος ΄ 3.Μπράλιος Νικόλαος

4. Σαγιάννης Μιχαήλ Αν και είχαν νόμιμα προσκληθεί

5. Μερτζάνης Κωνσταντίνος

6. Τουμαράς Βασίλειος (αναπ/κό μέλος κ. Καραμάνη Δημητρίου

 Ο Πρόεδρος της Οικονομικής Επιτροπής εισηγούμενος το 2ο θέμα της ημερήσιας διάταξης έθεσε υπόψη των μελών της Οικονομικής Επιτροπής την σχετική νομοθεσία που διέπει το θέμα και είναι:

*H* ***παρ.12β της υπ’ αριθ. 8440/24.02.2011 (ΦΕΚ 318/25.02.2011 τεύχος Β’) απόφασης ΥΠΕΣΑΗΔ*** *όπου ορίζεται ότι ο Πρόεδρος της Σχολικής Επιτροπής υποβάλλει μέχρι το τέλος Φεβρουαρίου κάθε έτους στο διοικητικό συμβούλιο αντίγραφο του βιβλίου «ΕΣΟΔΩΝ – ΕΞΟΔΩΝ», καθώς και συνοπτικό ετήσιο πίνακα απολογισμού προηγουμένου οικονομικού έτους, μαζί με τα σχετικά δικαιολογητικά.*

***Η παρ.13*** *της ίδιας απόφασης ορίζεται ότι:*

*«Το διοικητικό συμβούλιο της Σχολικής Επιτροπής με βάση το βιβλίο «ΕΣΟΔΩΝ – ΕΞΟΔΩΝ» και τον απολογιστικό πίνακα προβαίνει στον έλεγχο των στοιχείων της οικονομικής διαχειρίσεως και αποφασίζει για την έγκρισή του με απόφαση, η οποία λαμβάνεται μέχρι το τέλος Μαρτίου. Η απόφαση του Διοικητικού Συμβουλίου της Σχολικής Επιτροπής υπόκειται στην έγκριση του οικείου δημοτικού συμβουλίου.»*

*Από 30.10.2019 (ημερ. έναρξης ισχύος του Ν.4635/19) σύμφωνα με την παρ.1 άρθρο 72 Ν.3852/10, όπως έχει τροποποιηθεί και ισχύει, η αρμοδιότητα έγκρισης των απολογισμών των νομικών προσώπων ανήκει στην Οικονομική Επιτροπή αντί του Δημοτικού Συμβουλίου.*

*Στο* ***άρθρο 2*** *της υπ’ αριθ.* ***Φ.Γ.8/9836/27-05-1992 (ΦΕΚ 448 Β΄)*** *απόφασης της ολομέλειας του Ελεγκτικού Συνεδρίου ορίζονται τα εξής:*

*«Τον απολογισμό πρέπει να συνοδεύουν τα εξής δικαιολογητικά:*

*1. Τα στελέχη των διπλοτύπων εισπράξεως, για τα έσοδα που εισπράττονται υπέρ της Σχολικής Επιτροπής.*

*2. Όλα τα κατά νόμον δικαιολογητικά πληρωμών (τιμολόγια, αποδείξεις, πρωτόκολλα παραδόσεως - παραλαβής .... κ.λπ.)*

*3. Τα δικαιολογητικά αποδόσεως των κρατήσεων υπέρ των τρίτων που γίνονται κατά την διενέργεια των πληρωμών των διαφόρων δαπανών κατά τη διάρκεια του διαχειριστικού έτους και τα οποία επισυνάπτονται στα αντίστοιχα δικαιολογητικά δαπανών.*

*4. Φωτοαντίγραφο βιβλιαρίου καταθέσεων Ταμιευτηρίου ή Υποκαταστήματος αναγνωρισμένης Ελληνικής Τράπεζας, θεωρημένο από τον Πρόεδρο της Σχολικής Επιτροπής.*

*5. Βεβαίωση του Προέδρου της Σχολικής Επιτροπής για τα μετρητά που υπάρχουν στα χέρια του υπολόγου Ταμία της Σχολικής Επιτροπής κατά την 31η Δεκεμβρίου κάθε έτους.*

*6. Βεβαίωση του Προέδρου της Σχολικής Επιτροπής για το υπόλοιπο της διαχείρισης κατά την 31η Δεκεμβρίου του προηγουμένου οικον. έτους.*

*7. Απόφαση του Διοικητικού Συμβουλίου της Σχολικής Επιτροπής περί εγκρίσεως του απολογισμού.*

*8. Έγκριση της αποφάσεως του Διοικητικού Συμβουλίου της Σχολικής Επιτροπής από το Δημοτικό ή Κοινοτικό Συμβούλιο.»*

*Με την υπ’ αριθ.* ***19499/10-10-1999 εγκύκλιο του Υπ. Εσωτ/κών*** *διευκρινίζεται ότι οι Σχολικές Επιτροπές ως Ν.Π.Δ.Δ. των ΟΤΑ υπάγονται στις ρυθμίσεις του Ν. 2539/97 για την υποβολή των απολογισμών των ΟΤΑ και των Νομικών τους Προσώπων.*

*Ο Πρόεδρος της Σχολικής Επιτροπής Β΄βάθμιας Εκπαίδευσης Δήμου Λεβαδέων υπέβαλλε στο Διοικητικό Συμβούλιο της Σχολικής Επιτροπής συνοπτικό ετήσιο πίνακα απολογισμού, τον οποίο έλεγξε το Διοικητικό Συμβούλιο και ενέκρινε με την υπ’ αριθ. 10/2020 (ΑΔΑ:ΩΕΙ5ΟΚΟ6-ΝΑΞ) απόφασή του.*

*Η Σχολική Β΄Βάθμιας Εκπαίδευσης Δήμου Λεβαδέων με το υπ’ αριθ. Πρωτ. 70/1-12-2020. έγγραφο της υπέβαλλε στην Δημοτική Επιτροπή Παιδείας Δήμου Λεβαδέων τα απαραίτητα δικαιολογητικά προκειμένου να γίνει έλεγχος των δαπανών του Ταμείου της Σχολικής Επιτροπής.*

*Με βάση τα παραπάνω καλούμαστε να ψηφίσουμε σχετικά με την έγκρισή του.*

 Η Οικονομική Επιτροπή λαμβάνοντας υπόψη:

* Τις διατάξεις της υπ’ αριθ. 8440/24.02.2011 (ΦΕΚ 318/25.02.2011 τεύχος Β’) απόφασης ΥΠΕΣΑΗΔ
* την υπ’ αριθ. Φ.Γ.8/9836/27-05-1992 (ΦΕΚ 448 Β΄) απόφαση της ολομέλειας του Ελεγκτικού Συνεδρίου
* την περίπτ.κ.iv. παρ.1 άρθρο 72 Ν.3852/10, όπως συμπληρώθηκε με την περίπτ.δ' της παρ.1 του άρθρου 177 του Ν.4635/19 και αντικαταστάθηκε από την παρ.1 του άρθρου 40 του Ν. 4735/20
* την υπ’ αριθ. 19499/10-10-1999 εγκύκλιο του Υπ. Εσωτερικών
* τις σχετικές διατάξεις του Ν.2539/97 για την υποβολή των απολογισμών των ΟΤΑ και των Νομικών τους Προσώπων
* τον πίνακα του απολογισμού μαζί με τα συνοδευτικά δικαιολογητικά
* την υπ’ αριθ. 07/27-05-2022 (ΑΔΑ:693ΡΟΚΟ6-ΚΙΣ) απόφαση του Διοικητικού Συμβουλίου της Σχολικής Επιτροπής με θέμα *«Έγκριση απολογισμού Σχολικής Επιτροπής Β/θμιας Εκπαίδευσης Δήμου Λεβαδέων για το οικον. Έτος 2020»*
* το υπ’ αριθ. Πρωτ. 12/31-05-2022 έγγραφο της σχολικής επιτροπής προς την Δημοτική Επιτροπή Παιδείας του Δήμου
* την υπ’ αριθ. 05/08-06-2022 απόφαση της Επιτροπής Παιδείας του Δήμου με θέμα *«Γνωμοδότηση επί των απολογιστικών πινάκων οικ. έτους 2020 της Σχολικής Επιτροπής των Σχολικών Μονάδων Β/θμιας Εκπαίδευσης Δήμου Λεβαδέων »*
* το υπ’ αριθ. Πρωτ. 9819/09-06-2022 έγγραφο του Προέδρου της Δημοτικής Επιτροπής Παιδείας του Δήμου
* την εισήγηση του Προέδρου
* Την μεταξύ των μελών συζήτηση σύμφωνα με τα πρακτικά
* Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει τον Απολογισμό οικονομικού έτους 2020 της Σχολικής Επιτροπής των Σχολικών Μονάδων Β/θμιας Εκπαίδευσης Δήμου Λεβαδέων που έχει ως κάτωθι:

 **Α. ΕΣΟΔΑ,**

Υπόλοιπο προηγ. Σχολικών Επιτροπών 229.262,35€

΄Εσοδα από Επιχορηγήσεις και Τόκους 223.236,83€

Γενικά ΄Εσοδα 11.846,92€

 **Β.** **ΕΞΟΔΑ**

 ΄Εξοδα 274.767,70€

 **Γ. ΧΡΗΜΑΤΙΚΟ ΥΠΟΛΟΙΠΟ** 189.598,40 €

Από το ανωτέρω χρηματικό υπόλοιπο των 189.598,40 €:

α) το ποσό των 181.158,03€ βρίσκονταν κατατεθειμένο σε λογαριασμούς όψεως των Τραπεζικών Ιδρυμάτων ATTICA BANK & Τράπεζα Πειραιώς

β)το ποσό των 8.440,37 € βρισκόταν στα χέρια του Ταμία της Σχολικής Επιτροπής.

 **Η απόφαση πήρε αριθμό 188/2022.**

 ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 22-06-2022

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

 ΤΑ ΜΕΛΗ

1. Αποστόλου Ιωάννης

2. Καλογρηάς Αθανάσιος

3.Σαγιάννης Μιχαήλ ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5.Τουμαράς Βασίλειος